אבי אילסון

אבי אילסון (נולד ב-3 בנובמבר 1992) הוא זמר חרדי ישראלי.

 ביוגרפיה 
אילסון נולד ב-1992 בירושלים, בצעירותו למד בישיבה קטנה "אמרי נועם" ובישיבה גדולה למד בישיבת תורת זאב ובישיבת מיר.

אילסון נשוי לדוראל אמנית, ילידת נתניה, בתו של הזמר שמואל גלבר, והוא אב לשלושה ילדים. מתגורר בפתח תקווה.

 קריירה מוזיקלית 
בינואר 2018 הוציא את סינגל הבכורה שלו - "חתן וגם כלה", אותו הלחין והפיק שמואל יפת.

באוגוסט 2019 הוציא את הסינגל "שיבוא", אותו הלחין איצי ברי. סרטון הווידאו-קליפ של השיר צבר 3 מיליון באתר יוטיוב.

באוגוסט 2020 הוציא את הלהיט "תן לי אור", אותו כתב והלחין היוצר אלחנן אלחדד. סרטון הווידאו-קליפ של השיר צבר 3.8 מיליון צפיות באתר יוטיוב, וזכה במקום החמישי בקטגוריית "קליפ השנה" במצעד המוזיקה השנתי של האתר כיכר השבת.

בשלהי 2020 פורסמה בקשת 12 כתבה על נער פלסטיני חולה כליה שהתחבר לשיר "תן לי אור" ושמע אותו רבות, כיוון שלדבריו השיר עוסק במצבו ומעודד אותו להמשיך בטיפולים הרפואיים אותם הוא צריך לעבור. עמותת "תקווה ומרפא" הפגישה בין אילסון לנער והשניים הקליטו דואט בינלאומי לשיר, בעברית ובערבית.

באוגוסט 2021 הוציא את הסינגל-קליפ "יש לי הכל", אותו כתב והלחין אלחנן אלחדד. סרטון הווידאו-קליפ של השיר צבר 1.6 מיליון צפיות באתר יוטיוב.

החל מינואר 2023 אילסון שופט בתוכנית הריאלטי "המאסטרו", שמשודרת ברדיו קול חי.

ביוני 2023 הוציא דואט עם הזמר איציק דדיה לשיר "שבילים", שכתב והלחין אלחנן אלחדד. בספטמבר של אותה שנה, בטור לסיכום שנת תשפ"ג במוזיקה החרדית, שיבח מבקר המוזיקה נתנאל לייפר את הדואט וכתב 

בנובמבר 2023 הוציא את הסינגל "הכל יעבור", שכתב והלחין אלחנן אלחדד. נתנאל לייפר שיבח את הסינגל וכתב 

באוגוסט 2024 הוציא את הסינגל-קליפ "ארץ ישראל", שכתב והלחין אלחנן אלחדד. קליפ השיר זכה בתואר "קליפ השנה" במצעד המוזיקה השנתי של כיכר השבת.

לפי מבקר המוזיקה החרדי נתנאל לייפר, אילסון יושב על התפר בין המוזיקה החסידית והישראלית, בחיי היומיום הוא זמר חתונות חסידי מצליח, אך למרות זאת רוב שיריו בעברית ישראלית צחה.

 סינגלים 
חתן וגם כלה – לחן, עיבוד והפקה - שמואל יפת. יצא בינואר 2018.
אשריך – לחן - אלי קליין, עיבוד והפקה - אלי קליין ואיצי ברי. יצא במאי 2018.
זמן חופה – לחן - שמואל יפת, עיבוד והפקה - יואלי דיקמן. יצא בינואר 2019.
שיבוא – לחן - איצי ברי, עיבוד והפקה - אלי קליין ואיצי ברי. יצא באוגוסט 2019.
תן לי אור – מילים ולחן - אלחנן אלחדד, עיבוד והפקה - אלי קליין ואיצי ברי. יצא באוגוסט 2020.
מחילה – מילים - יאיר שובל ואלי אליאך, לחן - יאיר שובל, עיבוד והפקה - אלי איכילביץ'. יצא באוגוסט 2021.
יש לי הכל – מילים ולחן - אלחנן אלחדד, עיבוד והפקה - אייל ויאיר שריקי. יצא באוגוסט 2023.
מקום לחלום – מילים, לחן עיבוד והפקה מוזיקלית - אלי קליין ואיצי ברי. הקליפ צולם בוורשא ובפריז. יצא בדצמבר 2022.
הכל יעבור – מילים ולחן - אלחנן אלחדד, עיבוד והפקה מוזיקלית - דוד איכילביץ'. יצא בנובמבר 2023, במהלך מלחמת חרבות ברזל.
אורה ושמחה – לחן, עיבוד והפקה - אייל ויאיר שריקי. יצא במרץ 2024.
ארץ ישראל - מילים ולחן - אלחנן אלחדד ואבי אילסון, עיבוד והפקה מוזיקלית - שמואל כהן. יצא באוגוסט 2024.

שיתופי פעולה
יפה ותמה – עם משה לוק, מנדי ג'רופי, מקהלת ידידים, ועמי כהן ותזמורתו. יצא בדצמבר 2019.
כנגן המנגן – סינגל לרגל ארבע שנים לתחנת הרדיו "קול חי מיוזיק", עם זמרים רבים נוספים. לחן - אלי קליין, עיבוד והפקה - אלי קליין ואיצי ברי. יצא בנובמבר 2021.
מחרוזת חנוכה LIVE – עם דביר כהן ותזמורתו. יצא בדצמבר 2022, חג החנוכה תשפ"ג.
שבילים – עם איציק דדיה. מילים ולחן - אלחנן אלחדד, עיבוד והפקה - אייל ויאיר שריקי. יצא ביוני 2023.

גרסאות כיסוי
תפילת הילדה - גרסת כיסוי לשירו של ישי לפידות. יצא בנובמבר 2018 לרגל הולדת בתו של אילסון.
הלוואי – גרסת כיסוי לשירו של בעז שרעבי, במסגרת פרויקט "אחים אנחנו" של כאן מורשת. יצא במאי 2021.

פרויקט "אמונ[קו]רונה"
פרויקט מוזיקלי בימי התפרצות נגיף הקורונה בישראל, בו אבי אילסון ודביר כהן ותזמורתו ביצעו גרסאות כיסוי לשירים מוכרים.
רפואה – גרסת כיסוי לשירו של ברוך לוין. יצא במרץ 2020.
מלך העולם – גרסת כיסוי לשירו של חיים ישראל. יצא באפריל 2020.
רחם – גרסת כיסוי לשירו של יעקב שוואקי. יצא באפריל 2020.
אלוקים נתן לך במתנה – גרסת כיסוי לשירו של איתן מסורי. יצא באפריל 2020.

 קישורים חיצוניים 








 הערות שוליים 

קטגוריה:בוגרי ישיבת מיר
קטגוריה:זמרים ישראלים
קטגוריה:זמרים חסידיים ישראלים
קטגוריה:זמרים חסידיים
קטגוריה:זמרים השרים בעברית
קטגוריה:ישראלים שנולדו ב-1992